Diari Oficial de la Generalitat Valenciana


Sumari del DOGV 9394, del 29-07-2022 (2022/7172)

ACORD de 22 de juliol de 2022, del Consell, pel qual s'autoritza una transferència de crèdit del capítol 4 al capítol 7 en el Programa 125.10, Administració local i organització territorial del Consell, de la Presidència de la Generalitat, per import d'1.050.000 euros, per a la inclusió d'una línia ajudes destinades al sanejament financer de municipis amb especial dificultat economicofinancera. (Exp. 05.011/22-116).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9394

Data del DOGV
:   29-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7172


Data del document
:   22-07-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 22 de juliol de 2022, del Consell, pel qual s'autoritza una transferència de crèdit del capítol 4 al capítol 7 en el Programa 125.10, Administració local i organització territorial del Consell, de la Presidència de la Generalitat, per import d'1.050.000 euros, per a la inclusió d'una línia ajudes destinades al sanejament financer de municipis amb especial dificultat economicofinancera. (Exp. 05.011/22-116). [2022/7172]  
  
El Decret llei 3/2019, del Consell, pel qual s'adopten mesures per a afavorir l'accés universal als serveis públics que permeten el sanejament de les entitats locals amb especial dificultat economicofinancera, i el cofinançament de serveis en zones de baixa densitat poblacional de la Comunitat Valenciana, contempla en l'article 4t la possibilitat de cofinançar la càrrega financera d'aquelles entitats locals amb un nivell de deute superior al 110 % dels ingressos corrents liquidats.  
  
Per part de la Presidència de la Generalitat, a través de la Direcció General d'Administració Local, i a fi de cofinançar aquesta càrrega financera, s'ha previst incloure una nova línia de concurrència competitiva per a la concessió d'ajudes destinades al sanejament financer de municipis amb especial dificultat economicofinancera, imputables al capítol 7 del programa 125.10 Administració local i organització territorial del Consell, i dotar-la amb 1.050.000 euros. L'annex de transferències i subvencions corrents de l'esmentat programa inclou la línia S0696 «Ajudes a municipis amb especials dificultats econòmiques», amb la mateixa finalitat; no obstant això, atesa la naturalesa de les ajudes aquestes no poden tindre la consideració de subvencions corrents, per la qual cosa es planteja la seua supressió, així com la de la línia S0937 »Foment de la modernització de les administracions locals» també de l'annex de transferències i subvencions corrents, totes dues de concurrència competitiva, destinant els 800.000 i 250.000 euros de les seues dotacions a finançar la nova línia, mitjançant la corresponent transferència del capítol 4 al 7.  
A aquest efecte, i en virtut del que es disposa en els articles 21 i 23 de la Llei 8/2021 de pressupostos de la Generalitat per a l'exercici 2022 a proposta del conseller d'Hisenda i Model Econòmic, el Consell  
  
Acorda  
  
Primer  
Autoritzar la minoració de crèdit en l'aplicació 39.99.60.930.75.4 per import d'1.050.000 euros, que implica la supressió de les línies de concurrència competitiva S0696 i S0937, segons el següent detall:  
Segon  
Autoritzar un increment de crèdit en l'aplicació pressupostària 58.10.06.358.78.4 per import d'1.050.000 euros, i la inclusió en l'annex de transferències i subvencions de capital del programa d'una línia de subvenció de concurrència competitiva amb les dades descriptives que es detallen a continuació:  
  
Codi: S1075 Denominació Línia: ajudes destinades al sanejament financer dels municipis amb especial dificultat economicofinancera.  
Import: 1.050.000,00 Beneficiaris previstos: entitats locals de la Comunitat Valenciana en les quals concórreguen les circumstàncies previstes.  
Mode de concessió:  
concurrència competitiva Descripció i finalitat: permetre a les entitats locals el sanejament de les hisendes locals.  
Publicar dades: Sí Aportació G.V. no condicionada: 1.050.000,00   
  
  
  
València, 22 de juliol de 2022  
  
La consellera secretària  
AITANA MAS MAS